**Indbydelse til stævne 1 i Showdown Cup Danmark 2022-2023.**

**Den 20. og 21. august 2022.**

**Kære venner!**

Så skal vi i gang med den nye sæson. Allerede nu kommer indbydelsen til sæsonens første stævne som ligger noget førend det plejer, nemlig allerede i weekenden den 20.-21. august. Husk at alle er velkomne, både nye og gamle spillere, så meld dig bare til!

Vi går i luften med nyt tilmeldingssystem, som vil foregå online, så til de ansvarlige for stævnetilmeldinger er det vigtigt, at I læser det vedhæftet dokument 4 til Kasseren.

Her er fakta om stævnet:

**Tid:** Lørdag den 20. august 2022 Kl. 12 til søndag den 21. august 2022 Kl. 17.30.

**Sted:** Fuglsangcenteret, Søndermarksvej 150, 7000 Fredericia.

**Arrangør:** Parasport Danmarks Idrætsudvalg for Showdown (Showdownudvalget).

**Priser:**

Ophold og forplejning: 580 Kr.

Valgfri aftensmad om søndagen: 90 Kr.

Startgebyr for spillere ved stævnet: 250 Kr.

**Tilmelding:**

Du tilmelder dig i din klub. Det er også i din klub du betaler for stævnet. Hver klub sender en samlet tilmelding til showdownudvalget, og hver klub overfører en samlet betaling. Du tilmelder dig enten som spiller, som træner eller som ledsager. Stævnets dommere tilmelder sig direkte hos showdownudvalgets turneringsleder. Husk at klubbens tilmelding først er gyldig, når showdownudvalget har modtaget jeres betaling.

Klubbens tilmelding og betaling skal senest være showdownudvalget i hænde:

Onsdag den 22. juni 2022 Kl. 12.00.

Du må kun spille med bats af træ ved stævnet. Bats af kulfiber, metal, plexiglas og andre plastmaterialer vil ikke blive godkendt ved batkontrollen før stævnet.

Ved deltagelse i stævner afholdt af Showdownudvalget giver man samtykke til, at billeder og videoer taget under stævnet kan bruges på Showdownudvalgets officielle Facebookside og website.

Det er muligt at tilbagekalde sit samtykke ved at sende Showdownudvalget en e-mail på persondata@showdowndanmark.dk

**Vi har udsendt disse ting til klubberne:**

1. Indbydelse til stævnet.
2. Program for stævnet.
3. Om stævner på Fuglsangcenteret. Generelle regler og gode råd.
4. Til klubbens kasserer. Tilmelding og betaling til showdownstævner.

Vi glæder os til at se jer alle til endnu en god dyst med bat og bold.

Med sportslig hilsen.

Parasport Danmarks Idrætsudvalg for Showdown.